549.35 REGOLAMENTI DWAR IL-ĦARSIEN TA’ MAMMIFERI TAL-BAĦAR L-AVVIŻ LEGALI 203 tal-2003, kif emendat bl-Avviż Legali 426 tal-2007. L-AVVIŻ LEGALI 203 tal-2003, kif emendat bl-Avviż Legali 426 tal-2007. 1. It-titolu ta’ dawn ir-regolamenti hu Regolamenti dwar il-Ħarsien ta’ Mammiferi tal-Baħar. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: " Att " tfisser l-Att dwar il-Protezzjioni tal-Ambjent; Kap. 549. Kap. 549. " awtorità kompetenti " tfisser l-Awtorità għall-Ambjent u r-Riżorsi kif preskritta bl-Ordni dwar in-Nomina ta’ Awtorità Kompetenti, u tali korp ieħor jew persuna lil-Ministru responsabbli għall-ambjent jista’ b’ordni fil-Gazzetta jippreskrivi u korpijiet jew persuni differenti jistgħu jkunu ddisinjati bħala awtorità kompetenti għal disposizzjonijiet differenti u skopijiet differenti ta’ dawn ir-regolamenti; " Direttur " tifsser id-Direttur responsabbli għall-ħarsien ta’ l-ambjent ma’ l-awtorità kompetenti, jew ir-rappreżentant minnu maħtur; " esportazzjoni " tfisser il-ħruġ barra minn Malta ta’ kull eżemplari; "eżemplari " tfisser kull mammiferu tal-baħar ta’ l-ispeċi jew tas-subspeċi inkluż fl-Iskeda, kemm ħajkemmmejjet, kemm ħiħ kemm parti minnu, kemm fil-forma oriġinali kemm wara proċess ta’ trasformazzjoni. Jinkludi kull parti jew tnissil minnu, kif ukoll kull merkanzija li jkun hemm magħha, minn xi dokument li tkun turi l-ippakkjar jew xi marka jew tikketta, jew minn kull ċirkostanza oħra, li jkunu partijiet jew tnissil minn annimali ta’ dawk l-ispeċi; " importazzjoni " tfisser id-dħul ġewwa Malta ta’ kull eżemplari; "maltrattar" tfisser l-assoġġettar ta’ eżemplari għal trattament jew it-tqegħid ta’ eżemplari f’xi sitwazzjoni li ma jkunx naturali fiċ-ċiklu tal-ħajja tiegħu, minbarra speċi miżmuma għal trattament mediku jew ġewwa dolphinaria jew oceanaria bil-permess tad-Direttur ta’ l-awtorità kompetenti; " Ministru " tfisser il-Ministru responsabbli għall-Ambjent; "permess " tfisser permess preċedenti maħruġ skond id-disposizzjonijiet ta’ dawn ir-regolamenti, abbażi tad-disposizzjonijiet tar-regolamenti 7 u 8; "teħid " tfisser tneħħi mill-ambjent naturali. 3. Dikjarazzjoni. L-ispeċi ta’ mammiferi tal-baħar elenkati fl-Iskeda huma dikjarati bħala speċi ta’ mammiferi tal-baħar protetti għall-fini tal-artikolu 54(2)(m)(ii) tal-Att. 4. Awtorità amministrattiva. L-awtorità kompetenti tkun responsabbli għall-amministrazzjoni u fl-implimentazzjoni ta’ dawn ir-regolamenti. 5. Ħarsien ta’ l-ispeċi. (1) Ebda persuna ma għandha, direttament jew indirettament, tiġriwara, tieħu jew tipprova tieħu, timmal tratta jew tipprovatimmaltratta, toqtol jew tipprova toqtol, ikollha fil-pussess tagħha, tbiegħ b’kull mod, tixtri, tpartat, terġatintroduċi, timporta jew tesporta xi eżemplari ta’ speċi elenkati fl-Iskeda. (2) Kull mammiferu tal-baħar li aċċidentalment jinqabad waqt attivitajiet normali tas-sajd għandu jinħeles minnufih, u jekk tali ħelsien ma jkunx possibbli li jsir għandu jittieħed fil-pixkerija tal-Belt Valletta jew ta’ Għawdex, u għandu jingħata minnufih lid-Direttur responsabbli għas-sajd, li imbagħad għandu jittrattha b’konsultazzjoni mad-Direttur responsabbli għas-servizzi veterinarji u l-awtorità kompetenti. 6. Kull persuna li jkollha fil-pussess tagħha xi eżemplari li l-importazzjoni tiegħu taqa’ taħt dawn ir-regolamenti jew taħt xi regolamenti oħra, għandha żżomm fil-pussess tagħha u tul dak iż-żmien kollu li dak l-eżemplari jkun fil-pussess tagħha, kull permess, ċertifikat u liċenza li jkollhom x’jaqsmu ma’ l-importazzjoni ta’ dak l-eżemplari. 7. Permessi u kondizzjonijiet. (1) L-awtorità kompetenti tista’ toħroġ permess biex tawtorizza: (a) it-teħid u ż-żamma ta’ kull eżemplari għall-fini ta’ studji xjentifiċi jew għal skopijiet edukattivi magħmulin bonafidi; (b) l-importazzjoni jew l-esportazzjoni ta’ kull eżemplari; (ċ) l-introduzzjoni mill-ġdid ta’ eżemplari; (d) l-għemil ta’ kull attività li xort’oħra ma tkunx permessa taħt dawn ir-regolamenti ġewwadolphinaria jew oceanariali fiż-żmien tal-bidu fis-seħħ ta’ dawn ir-regolamentidiġa’ jkollhom eżemplari ħajjin, kemm-il darba dak il-permess ikun limitat għas-sostituzzjoni jew riforniment ta’ eżemplari: Iżda l-awtorità kompetenti ma għandhiex toħroġ permess bħal dak jekk fl-opinjoni tagħha tali attivitajiet ikunu jheddu li xi eżemplari jew iwasslu għall-ipperikolar tad-diversità bijoloġika ta’ Malta. (2) Il-persuna li titlob permess għal attivitajiet imsemmija fis-sub regolament (1), hawn aktar l-isfel imsejħa l-applikant, għandha tissottometti applikazzjoni bil-miktub lill-awtorità kompetenti. (3) Sabiex l-awtorità kompetenti tkun tista’ tevalwa talba għall-permess, l-applikazzjoni għandu jkun fiha d-dokumenti rilevanti u kull informazzjoni oħra meħtieġa li tiġi mitluba mill-awtorità kompetenti. (4) L-awtorità kompetenti tista’, biex tiżgura konformità ma’ dawn ir-regolamenti: (a) temenda, tissosspendi jew tħassar kwalunkwe permess u, jew tali strumenti ta’ awtorizzazzjoni oħra; (b) timponi dawk il-kondizzjonijiet li jidhrilha xierqa, kemm-il darba li xi kondizzjoni speċjali tista’ tiġi imposta fuq l-applikant, biex jissottometti fi żmien xahar mill-iskadenza tal-permess jew fit-tmiem tas-sena kalendarja, liema minnhom hu l-ewwel, informazzjoni rilevanti għall-attivitajiet permessi. (5) Kopja ta’ kwalunkwe riżultat publikat u publikazzjonijiet oħra rilevanti għall-attivatijiet magħmula skond il-permess għandhom jaslu għand l-awtorità kompetenti fi żmien tliet xhur mid-data tal-publikazzjoni. (6) Il-perijodu ta’ validità ta’ tali permess għandu jiġi wkoll stabbilit fid-diskrezzjoni ta’ l-awtorità kompetenti, kemm-il darba illi l-validità tal-permess ma għandhiex teċċedi sena kalendarja mid-data tal-ħruġ tiegħu. (7) L-awtorità kompetenti għandha tirriżerva d-dritt li ma toħroġx il-permess jew iġġedded kwalunkwe permess jekk l-applikant inkwistjoni ma jkunx osserva jew onoraxi kondizzjoni jew obligazzjoni naxxenti minn kwalunkwe permess ieħor maħruġ mid-Direttur jew l-awtorità kompetenti taħt dawn ir-regolamenti jew regolamenti rilevanti oħrajn. (8) Id-Direttur jista’, għan-nom ta’ l-awtorità kompetenti, f’każijiet ta’ emerġenza jew periklu gravi, jawtorizza l-pus sess jew iż-żamma fuq bażi temporanja, jew id-disponiment ta’ kwalunkwe eżemplari, u f’dan ir-rigward jista’ joħroġ kull xorta ta’ tali direttiva li jidhirlu xierqa. 8. Reġistru pubbliku u informazzjoni kunfidenzjali. (1) Persuni, entitajiet pubbliċi u istituzzjonijiet oħra li jkunu ngħataw permess taħt dawn ir-regolamenti għandhom jiġu mniż/la f’reġistru pubbliku nazzjonali. (2) L.S.549.39 Fejn it-tagħrif jaffettwa waħda jew aktar mill-oġġetti msemmija fir-Regolamenti dwar il-Libertà ta’ Aċċess għal Informazzjoni dwar l-Ambjent, l-applikant jista’ jindika l-informazzjoni mniż/la fl-applikazzjoni għal permess għall-fini ta’ dawn ir-regolamenti bħala waħda kunfidenzjali. Għandha tingħata ġustifikazzjoni li tkun tista’ tiġi verifikata f’dawk il-każijiet. (3) L-awtorità kompetenti għandha tiddeċiedi, wara konsultazzjoni ma’ l-applikant, liema informazzjoni tkun ser tinżamm kunfidenzjali u għandha tinforma lill-applikant bid-deċiżjoni tagħha. (4) Minbarra fejn l-awtorità kompetenti tiddeċiedi li jkun hemm theddida għas-salvagwardja tal-bijodiversità, f’ebda każ ma għandha din l-informazzjoni li ġejja tinżamm kunfidenzjali: - l-isem u l-indirizz ta’ l-applikant, - l-istituzzjoni, jekk ikun il-każ, li teħtieġ il-permess, - l-ispeċi, biotope, ambjent naturali, sit jew akkwata involuta, - l-għan u skop ta’ l-applikazzjoni, - il-benefiċċji li joħorġu mill-permess, - l-impatti possibbli fuq il-bijodiversità lokali, inkluż l-ispeċi, biotope, ambjent naturali, jew akkwata involuta, - l-evalwazzjoni ta’ effetti previsti, b’mod partikolari kull effett ta’ ħsara fuq l-ambjent. (5) L-awtorità kompetenti ma għandhiex tgħarraf lil terzi persuni dwar informazzjoni li tkun ġiet deċiża li hi kunfidenzjali skond is-sub regolament (2), u għandha tipproteġi kull dritt ta’ proprjetà intellettwali relatat ma’ informazzjoni riċevuta. (6) Jekk, għal xi raġuni jew oħra, l-applikant jirtira l-applikazzjoni, l-awtorità kompetenti għandha tirrispetta l-kunfidenzjalità ta’ l-informazzjoni mogħtija. 9. Relazzjoni ma’ regolamenti oħrajn. Ebda ħaġa li tinsab f’dawn ir-regolamenti ma għandha titqies li tippreġudika l-osservanza ta’ xi liġi jew regolamenti oħra. 10. Reati u pieni. Emendat: A.L.426 ta’ l-2007. (1) Kull min jieħu, jimmaltratta, joqtol, ikollu fil-pussess tiegħu, ibiegħ b’xi metodu, jixtri, ipartat, jimporta jew jesporta xi eżemplari bi ksur tad-disposizzjonijiet ta’ dawn ir-regolamenti, u kull min jikser xi restrizzjoni, projbizzjoni jew ħtieġa imposta minn jew taħt dawn ir-regolamenti, u kull min jiftiehem jew jipprova, jew igħin, iħajjar, jagħti parir jew iqabbad lil xi persuna oħra biex tikkommetti xi wieħed mir-reati hawnimsemmija qabel, ikun ħati ta’ reat. (2) Kull min jikkommetti reat kontra dawn ir-regolamenti jeħel, meta jinstabħati- (a) fil-każ ta’ l-ewwel reat, multa ta’ mhux anqas minn mitejnu tnejnutletineurouerbgħa u disgħ in ċenteżmu (€ 232.94) għal kull eżemplari; (b) fil-każ tat-tieni reat jew sussegwenti reat, multa ta’ mhux anqas minn ħames mija utnejnutmenineurouerbgħa u tlet in ċenteżmu (€ 582.34) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) għal kull eżemplari, jew priġunerija għal żmien mhux aktar minn sentejn, jew għal dik il-multa u priġunerija flimkien. (3) Mingħajr preġudizzju għad-disposizzjonijiet tas-sub regolament (2), il-qorti tista’ wkoll tordna lil kull min jinsabħati likkommettareat taħt dawn ir-regolamenti, biex iħallas għall-ispejjeż inkorsi mill-awtorità kompetenti bħala riżultat tar-reat imsemmi, it-tħassir tal-permess maħruġ taħt dawn ir-regolamenti u l-konfiska, iż-żamma u t-tneħħija tal-corpus delicti.